**МЕЗГІЛДІК ҚАТЫНАСТАР.**

**ҚАЗАҚСТАННЫҢ АШЫҚ КІТАПХАНАСЫ**

**1. Төмендегі сұрақтарға жауап беретін**

**Есте сақтаймыз**

Мезгіл немесе уақыт бұл – сөйлеу кезеңі мен іс-әрекет арасындағы қатынастарды анықтайтын грамматикалық форма.

**бірнеше сөз тіркестерін жазыңыз.**

*Қай уақыттан бері?*

***Үлгі:*** *күзден бері*

*қыс түсісімен*

*Қай уақытқа дейін?*

***Үлгі:****сабақ аяқталғанша*

*жаңбыр басылғанға дейін*

**2. Отбасы мүшелерінің туған жылын, жасын жазыңыз.**

Шақыру билеті

***Үлгі:*** Менің әкем **қырықта**. Ол **бір мың тоғыз жүз жетпіс жетінші** жылғы.

Әкем **2010 жылдан бастап** мемлекеттік мекемеде жұмыс істейді.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**3. Сөйлемдерді толықтырыңыз.**

Таңертең \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Түсте \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Түстен кейін \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Кешке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Сәске түсте \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ойда жоқта \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Таң бозарғанда \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**СӨЗДІК ҚОРЖЫНҒА**

**4. Уақыт атауларын сәйкестендіріңіз**.

|  |  |
| --- | --- |
| Бір тәулік | 1 жарым немесе 2 сағат көлемі |
| Қас қағым сәт | 2,5 – 3 сағат уақыт |
| Сүт пісірім | 24 сағат |
| Шай қайнатым уақыт | 40 – 60 минут аралығы |
| Бие сауым | 1 секунд |
| Ас пісірім | 30 – 50 минуттық көлемдегі уақыт |
| Ет асым уақыт | 1,5 сағат |

**Есте сақтаймыз**

Тұрақты тіркестер сөйлемнің мезгілдік аясын кеңейтуде, тарылтуда, нақтылауда ерекше қызмет атқарады. Қимыл атаулының шындық өмірде жасалуы белгілі бір мезгілге қатысты болады. Мезгіл ұғымын білдіретін тұрақты тіркестер қимылдың жасалу мезгілін дәлме-дәл де, шамамен де, белгілі уақыт арасында да, әр түрлі мезгілді де білдіре алады.

**5. Орысша аудармасын табыңыз.**

наурыз қарсаңында –

күзгі жиын-терімде –

шіліңгір шілдеде –

сабан тойда –

ақ қар, көк мұзда –

қансонарда –

жаңа оқу жылында –

сарша тамызда –

астық бастырарда

қыс көзі қырауда –

в середине зимы; в новый учебный год; в период осенних сборов; вовремя жаркого июля; во время жатвы; в сабантуй; в самые жаркие дни лета; в лютый мороз; в первый снег; накануне наурыза.

**СӨЗ МАҒЫНАСЫ**

**6. Төмендегі тұрақты тіркестердің мағынасын ашыңыз.**

1.үркер төбеден ауғанда –

2. таң жұлдызы туарда –

3. сәресі ішер сәтте –

4. ел орынға отырғанда –

5. жуанның жіңішкеріп, жіңішкенің үзілер кезінде –

6. жер аяғы кеңігенде –

7. күздің қара суығында –

8. оң мен солын танығанда –

9. жер ортасына келгенде –

10. тәуелсіздік алғанда тәуелсіздік алғанда –

Кітапхана – мәңгілік парасаттың ең киелі ғимараты.

(Әбіш Кекілбай)

Адамға ауа қандай қажет болса, кітапхана да сондай қажет.

(Оралхан Бөкей)

**ТЫҢДАЛЫМ**

**7.** **Сұхбатты мұқият тыңдаңыз.**

–"Қазақстанның ашық кітапханасы" туралы естуіңіз бар ма?

* Иә, "Қазақстанның ашық кітапханасы" www.kitap.kz – қоғамдағы әр түрлі салалар жинақталған Қазақстандағы электронды кітапханалардың бірі.
* Бұл жобада қандай кітаптар орналастырылған?
* Аталған жобада қазақ әдебиеті, әлем әдебиеті, балалар әдебиеті, филология мен философия, шығыстану, түркітану және т.б. кітаптар орналастырылған.
* "Қазақстанның ашық кітапханасыда" шамамен неше шығарма бар болды екен?
* "Қазақстанның ашық кітапханасы" 170-тен астам автордың 1700-ге жуық шығармасы орналасқан тегін әрі қазақтілді онлайн кітапхана.
* Солай деңіз...
* Кітапхана қандай негізде қызмет көрсетеді?
* Кітапхана [Creative Commons](https://kk.wikipedia.org/wiki/Creative_Commons) лицензияларының негізінде қызмет ететін Қазақстандағы тұңғыш интернет-ресурс.
* Кітапхана қоры қандай екен?
* Кітапхана қорында 4000 мыңнан астам шығарма, 200-ден аса автор, 100-ге жуық аудиокітаптар мен аудиоматериалдар жинақталған.
* Иә, мен де интернеттен сайтын таптым. О-хо, күн сайын сайтқа 2000-ға жуық адам кіреді екен ғой.
* Одан бөлек кітапхананың ажырамас бөлігі ретінде "Қазақ тілінің әмбебап сөздігі" қызмет етеді.
* Электронды кітапхананың мобильді нұсқасы бар шығар...
* Электронды кітапхананың мобильді нұсқасы біршама уақыттан бері оқырмандарға қызмет етіп келеді
* Ақпаратыңызға рақмет! Енді мен де ашық электронды кітапхананың тұрақты оқырманы боламын.

**8. Сұхбат бойынша бос орынды толықтырыңыз.**

1. "Қазақстанның ашық кітапханасының" сайты – ... .

2. Ол \_\_\_\_\_\_\_\_\_\_\_\_ онлайн кітапхана.

3. Онда \_\_\_\_\_\_ \_\_\_\_\_\_\_ автордың \_\_\_\_\_\_ \_\_\_\_\_\_\_ шығармасы тегін орналасқан.

4. Cайтқа күніне \_\_\_\_\_ \_\_\_\_\_\_ адам кіреді.

5. "Қазақстанның ашық кітапханасында" \_\_\_\_\_\_\_\_ \_\_\_\_\_\_\_ \_\_\_\_\_\_\_\_ \_\_\_\_\_\_\_\_ орналасқан.

**АЙТЫЛЫМ**

**9.****Мезгіл үстеулерін (кеше, бүгін, таңертеңгі, түскі, кешкі және т.б.) қолдана отырып көршіңізден төменде берілген уақытта не істегенін сұраңыз.**

7.30 13.00 15.10 19.20

8.00 14.30 16.05 22.50

**10.** і**kitap.kz** сайтына кіріп **төмендегі тірек сөздер арқылы сұхбат құрыңыз.**

а) Ашық кітапхананың мақсаты;

авторлық құқық;

М.Әуезовтың шығармалар саны;

жұмыс істей бастаған жылы.

ә). ***Kitap.kz*** сайтындағы “Жаңа гуманитарлық білім. Қазақ тіліндегі 100 жаңа оқулық” жобасы туралы төмендегі мәліметтер туралы сұхбаттасыңыз.

1. Жобаның қажеттілігі;

2. аударылатын кітаптың бағыттары (мамандық саласы бойынша):

3. саны;

4. құрылған жұмыс тобы;

5. жұмысқа тартылған мамандар саны.

б). ***Kitap.kz*** сайтындағы «Құнды кітап» жобасы туралы сұхбаттасыңыз.

Жобаның мақсаты;

кітап қоры;

ғасырлық тарихы бар кітаптар;

құнды дүниеге қазіргі көзқарас.

**ГРАММАТИКАЛЫҚ ҚОРЖЫН**

**11. «Блумның алты қадамы» әдісі.**

Әрбір қадам бойынша сұрақтарға жауап беріңіз.

1. Неге? (Кластер бойынша мезгілдік қатынастар басқа грамматикалық құрылымдармен неге байланысты?)

2. Түсіндіріңіз. (Әр грамматикалық құрылымдардың мезгілдік қатынасқа байланысын түсіндіріңіз).

3. Атаңыз. (Әр грамматикалық құрылымға кемінде 3-4 мысалды атаңыз/келтіріңіз).

4. Ұсыныңыз. (Өзіңіздің идеяңызды ұсыныңыз).

5. Ойланып табыңыз. (Мезгілді білдіретін тағы қандай формалар бар екенін ойланып табыңыз).

6. Бөлісіңіз. (Ойыңызды ортаға сап бөлісіңіз).

*(Тапсырма топтық жұмыс ретінде орындалады. Топтағы студенттер 3-ке бөлініп, әр топта кемінде 5 студенттен (1 студент – мезгіл үстеулерін, 2-студент – септіктерді, 3-студент – шақтарды, деңгейі жоғары 2 студент – мезгіл бағыныңқы құрмалас сөйлем мен мезгіл мәнді тұрақты тіркестер туралы грамматикалық тапсырмаларды орындайды).*

**ОҚЫЛЫМ**

**Лира Қоныс. Айгүл**

[***http://ikitap.kz/reader/lira\_qonys\_anggimeler***](http://ikitap.kz/reader/lira_qonys_anggimeler)

1. Түн ішінде телефон безектеді, жаны қалмай ойбайлады. **Жеті қараңғыда** кімге керек болдым дедім. Өйткені, осы уақытқа дейін бұл желі арқылы ешкім мені тамақтандың ба, мойынорағышың қалың ба, етігіңнің табанынан суық өтіп жүрген жоқ па деген сықылды жанашыр сауалдармен мазалаған емес. Тәтті ұйқымды бұзып телефонмен ойнаған адамды жаратпаймын. Сөйлеспеймін. Ұйқысырап жүріп келем. Түкпірде ұйықтаймын. Төргі бөлмені басып өттім. Телефон бақырып жатыр. Хабарласқысы келген бейтанысқа деген ашуым үдей түсті. Сымтетік сыртқы есіктің жақтауына орнатылған.

- Иә. - Сәлеметсіз бе, үйде Лаура бар ма? Қыз баланың дауысы. Іздегені өзім екенін айтпаққа оқталдым да, айнып қалдым.

- Сағат қанша болды? - деп сұрадым.

- Кешіріңіз, мен... - Мен сенен сағат қанша болды деп тұрмын? Уақытпен санаспайтын адамды қаламаймын!

Шошып кеткен сірә, арғы беттегі тұтқаны үнсіз жайғастырды. Көрпемді қайта бүркендім. Көзімнің қайта ілінгені сол телефон тағы да шыңғыра бастады. Төргі бөлмені дүрсілдетіп, жүгіріп өттім.

- Ұйқы бересіңдер ме, жоқ па?!

- Апай, кешіріңіз, Лаураны телефонға шақырып жіберіңізші... Әлдекім жалбарынып тұр. Апай дейтіндей соншалықты кәрімін бе? Құдай апайдың жасына жеткізсін деп өзімді жұбаттым.

- Тыңдап тұрмын. Не керек?

- Бұл мен, Айгүлмін.

- Айналайын, ертең **құдайдың** **таңы атады, тауық шақырады**. Сол кезде хабарлас! Тұтқаны шөктірдім. Айгүлді танымайды екенмін. Төсегіме беттедім. Қанша ұйықтағаным есімде жоқ. Телефонның үздіккен үнінен ояндым. Таң шеті сөгіліпті.

Бозторғайдың шырылы естілгенде зарылдауық тағы үн қатты. Бүгін мен не жынданамын, не мына телефонды сындырып бір-ақ тынышталамын.

- Бұл кім?

- Лаура, саған не болды? Кешегі дауыс.

- Бұл кім? - Мен, Айгүлмін. Сабырсыздығым дөрекілікке соқтырды.

- Не керек? - Кластасың Айгүлмін. Мектеп бітіргелі алты жыл. Үлгерімі төмендермен дос болмайтынмын. Әдемі қыз еді. Затында, әдемі қыздар сабақты нашар оқиды. Бұл да сол қатардан. Соңғы қоңыраудан кейін кезікпегем.

- Есіңе түстім бе? Қалың қалай?

- Жақсы. Ол ойлағандай қуана қоймадым. Сөздің турасына көшті.

- Бүгін тойым.

- Құттықтаймын.

- Сен қалыңдық құрбы болуға қалайсың... Уәделескен қыз анасы науқастанып келе алмады.

- Басқаларға хабарласып көрсеңші, - дедім. Аузыма түскені сол ғана.

- Біздің қыздардың барлығы тұрмыс құрып кетіпті. Мұны естіп өзімді бақытсыз санадым ба, әйтеуір жанымнан жағымсыз сезімді аңғардым.

- Тойын жалғыз өткізсін демесең көмектес.

Келіспеске амалым қалмады.

2. Алты жылдан соңғы кездесу аса нашар болмады. Бағыт – Неке сарайы. Айгүл бейтаныс ортада қысылмасын деп назар аударып әлек. Тұмсығына ақ гүл қыстырған лимузинде бес кісі: Жас отау иелері, мен және тағы бір жігіт. Ақ қолғапты жүргізуші әңгімеге араласпайды. Жақпағаны күйеу жігіт. Тапал. Адам көркі шүберек деген сөз жалған. Миландық тігіншінің қолынан жаңа шыққан кәстөм онысын жасыра алмапты. - Айгүл, біз білмейтін құрбың бар екенін неге ерте айтпағансың? - Лаура, Айгүл ертерек таныстырғанда мен саған үйленер едім! Әзілі оспадар. Онысына өзі ғана күліп отыр. - Екінші әйел алуға рұхсат ететін заң қабылданды ма? Жағы семер емес. Қалыңдық ерінін тістелеп төмен қарайды. Жанға жайлы әуенге елтіп, жолдасы музыка тыңдаған бола қалыпты. - Лаура, сен кітап жазасың ба? - ... - Жазасың ба? Бүгін мынаның аузына тыным болмайтын шығар. - Жазамын! - Мен туралы жазшы. Үйленейін деп жатқан кезде шын махаббатын кезіктіріп қалатын жігіт жайлы. Өзім демеуші болам. Өзім сатып аламын. Көлікті тоқтатып түсіп қалсам қайтеді осы деп ойладым. - Егер жаза қалсаң атын не деп қоясың? Әлі сөйлеп отыр. - Саған орыстардың қай шығармасы ұнайтынын білмеймін. Бірақ, сен туралы кітап жазған адам атын міндетті түрде «Нақұрыс» деп қояр еді. Тағы да жалған күлкі. Ақ тілеулі сарайға да келіп жеттік.

3. Қаумалаған жұрттан қаға беріс қалып күйеу жігіт тіл қатты: - Сенің жігітің бар ма? - Менде жігіттен де басқа мәселе бар. Қалыңдық естімегенсіді. Әңгімені басқа тарапқа бұрды: - Көйлегім қалай? - күйеу жолдастан сұраған. - Бөксеңді фудбол добы ма деп қалдым. Апама жездем сай ортаға қайдан ғана кезіктім екен? Куәлік алар кез жақындаған. Күйеу жігіт жолдасына қарап өтірік күлді: - Қашып кетсем бе екен? Ақ көйлегінің етегін түзеп жатып қалыңдықты аядым. - Менің орныма сен үйлене салшы. Енжар, бастысы сезімсіз дауыс. Әлдекімнің үйлену тойын таспадан тамашалап отырғандай. Досы жерге қарады. Неке жүзігі салынған қорапшаның бетін аштым. Жазықсыз қос сақинаға аянышпен қарадым. - Сенің қолыңдағы шынымен неке жүзігі ме? - Жоқ, бұл өлген қарғаның қанаты. Жекіп бердім. Қалыңдықтың реңі сұрланды. - Жүріңдер! Айгүл келіншектер бөлмесінде бөгеле берді. Қолтығынан демедім. - Айгүл, сені бақытың күтіп тұр. Осылай әдеби сөйлеуді әсте жақтырмаймын, әйтсе де сол ораймен сөз саптадым. Жанарынан тамшы үзіліп түсіп, кірпігінің бояуы іле төмен сырғыды. Ендігісін бірдеме айту қажетсіз дедім. Есіктен шығып, баспалдақпен төмен түсе берді. Жұрт шуласып-дабырласты. Соңын ала шықтым. Ақ көйлекті қалыңдық Есентай өзенін бойлап жүгіре берді. Соңынан ентігіп күйеу жігіт жөнелді. Саған жеткізбейді, бұл қыз мектепте оқып жүргенде желаяқ болатын дедім айқайлап. Расында жеткізбеді, бағана қалай байқамағанмын деп селк еттім, оның жауырыны тұсында тап бір періштенікіндей әппақ қос қанаты бар екен. Ол соңына бір рет те бұрылмады, дабырласқан елден **әудем жер ұзаған соң** әсем қанаттарын сілкіп-сілкіп қалды да, зеңгір көкті бетке алып самғап кетті...

**11. Мәтін бойынша тапсырмалар.**

а) Мәтінді түсініп оқып шығыңыз.

ә) Мәтіндегі мезгіл мәнді білдіретін сөздер мен сөз тіркестерін теріп жазыңыз.

б) Қарамен жазылған сөздердің мағынасын түсіндіріңіз.

в) Мәтінге басқаша ат қойыңыз.

г) Мәтіннің негізгі идеясын табыңыз.

**ЖАЗЫЛЫМ**

**12.****Мәтінді көшіріп жазып, қарамен жазылған тіркестерге сұрақ қойыңыз.**

Мемлекеттік жоба аясында ҚР Ұлттық электронды кітапханасы өз жұмысын **2007 жылдан бері**  жүзеге асырып келеді. Жобаның мақсаты – бірегей қор құру, яғни, Қазақстан мемлекеті төңірегінде шыққан кітаптарды бір жүйеде ыңғайластырып, кітаптардың мұрасын сақтау болып табылады. Қазақстан мемлекеттінің және жалпы әлем елінің азаматтары www.kazneb.kz сайты арқылы қажетті ақпараттарға қол жеткізе алады.

Мемлекеттік **жоба болғаннан кейін** сайттағы қандай да бір кітаптар, авторефераттар, аудиокітаптар мен ноталарды және диссертациялық жобаларды жүктеп алу тегін қамтамасыз етілген.

Авторлық құқықты сақтау үшін алдымен авторлық келісім-шарт жасалады. Бұл **үш түрлі деңгейде** жүзеге асады: 1) кітапты тек онлайн режимде оқу; 2) алғашқы **24 бетін** көшіріп алу (осы 24 бетте кітаптың не туралы екеніне толық түсінік беріледі); 3) соңғы нұсқасы толық мәтінде көшіру;

Авторлық құқық алу мақсатында үнемі авторлармен байланыс жасап отырады. Казнэбке **ай сайын** **3000-нан аса** кітап құйылады. Әрбір өңірлер мен шетелдік оқырмандарды қосқанда ай сайынғы көрсеткіш **3000-ға жетеді.** Ал **жыл сайын** **100 мыңнан аса** оқырмандар кіреді.

Қайсыбір кітапты сайтқа салу үшін алдымен аннотациялары мен библиографиялық жазбалары жасалады. Кітаптың сапасын жоғалтпай, бірақ салмағын азайта отырып, кітап құю әдісі қазір кеңінен қолданылып жүр. Мәселен кітап салмағы **1000 Мб болса**, оны **300 Мб-қа дейін** азайтуға болады.

**13. Мезгіл ұғымына қатысты түсініктемені қазақшаға аударыңыз.**

**Самарқанның көк тасы жібитін күн** (День размягчения Самаркандского синего камня» по восточному календарю начинался с 22 марта. В этот день на Востоке день становился теплым, земля таяла, начинался теплый сезон. С общепринятыми правилами Самаркандской обсерватории имени Улыкбека это слово обозначало «весна», «начало нового года»).

**Құралайдың салқыны.** (Холодные ветры в конце мая называют «похолодание куралай» - құралайдың салқыны. Это дождливый период с похолоданием, когда детеныши (куралай) сайгака начинают бегать. Сколько бы много не было сайгаков, они успевают окотиться в течение 2-3 дней и против этоговетра успевают ставить на ноги и выпасти своих детенышей. Известный писатель,этнографС.Кенжеахметулы приводит следующие интересные факты: «Отличительная особенность сайгаков – они вскармливают любого детеныша и стараются его выпасти. Видимо с этим явлением связано то, что детеныши сайгаков не остаются сиротами, брошенными в степи одни.

**«Солнечный сентябрь» (тенетник)** начинается во второй десятидневке сентября. Это время начало похолодания, дождей и росы. После этого периода дни становятся более теплыми и солнечными. Такой период длится более десяти дней. (Русский народ называет его «бабье лето»).

**14. Ойды жалғастырыңыз.**

Ғасырлық тарихы бар бұл кітаптардың қай-қайсысы да қазақ оқырманы үшін бағалы һәм маңызды. Өйткені, ұсынып отырған әр кітаптың халқымыздың тағдырына қатысы бар. Олар тарихтың куәсі, замананың құжаты. Өз кезеңінде ол кітап қандай мақсатпен, қандай көзқараспен жазылды, нені көздеді, нені дәлелдегісі келді, оны жиырма бірінші ғасырдың биігінен бірге саралап, бірге зерделеуге мүмкіндік туып отыр. Тарихымызды саралауға сіздің де қақыңыз бар...